## Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 88/2010 (14.7.2010.), Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2480

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. i 71/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 13. sjednici održanoj 1. srpnja 2010. godine, uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENI I DOPUNI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10. i 71/10.) u članku 28. stavak 2. mijena se i glasi:

»Radi praćenja medicinske opravdanosti provođenja zdravstvene njege, Zavod je obvezan mjesečno pratiti izvršenje zdravstvene njege po izabranom doktoru, kontrolirati prosječnu zastupljenost dijagnostičko-terapijskih postupaka za zdravstvenu njegu (u daljnjem tekstu: DTP-a) prema stupnju zahtjevnosti zdravstvene njege i osnovom izvješća o ostvarenom izvršenju poduzimati odgovarajuće mjere iz svoje nadležnosti u skladu sa sklopljenim ugovorom o provođenju primarne zdravstvene zaštite iz obveznog zdravstvenog osiguranja.«

Iza stavka 2. dodaje se novi stavak 3. koji glasi:

»Prosječna zastupljenost DTP-a prema stupnju zahtjevnosti zdravstvene njege iz stavka 2. ovog članka iznosi:

Prosječna zastupljenost DTP-a prema stupnju zahtjevnosti zdravstvene njege

![](dodatni/410329.jpg)

«

Dosadašnji stavak 3. postaje stavak 4.

Članak 2.

U članku 58. u Tablici 1.9. »Vrijednost boda za djelatnost/postupke koji se plaćaju po načelu cijena x usluga« redni broj 3. i podaci upisani u stupcima: »Vrste zdravstvene zaštite« i »Bod (kn)« brišu se.

Članak 3.

Članak 61. mijenja se i glasi:

»Članak 61.

Cijena provođenja ugovorene zdravstvene njege utvrđuje se primjenom dijagnostičko-terapijskih postupaka za zdravstvenu njegu kako slijedi:

Tablica 1.12. Cijene dijagnostičko-terapijskih postupaka – DTP – zdravstvena njega

|  |  |  |  |  |
| --- | --- | --- | --- | --- |
| Red. br. | Šifra | Naziv DTP-a | Vrijeme | Cijena |
| 1. | NJEGA 1 | Minimalna zdravstvena njega | 30 | 46,50 |
| 2. | NJEGA 2 | Pojačana zdravstvena njega bolesnika s povećanim potrebama | 60 | 79,50 |
| 3. | NJEGA 3 | Opsežna zdravstvena njega | 90 | 110,50 |
| 4. | NJEGA 4 | Zdravstvena njega izrazito teškog bolesnika ili bolesnika u terminalnoj fazi bolesti | 120 | 137,50 |
| 5. | NJEGA 5 | Primjena klizme | - | 50,00 |
| 6. | NJEGA 6 | Toaleta i previjanje rane 1 i 2 stupnja | - | 40,00 |
| 7. | NJEGA 7 | Toaleta i previjanje rane 3 i 4 stupnja | - | 80,00 |
| 8. | NJEGA 8 | Postavljanje i promjena nazogastrične sonde | - | 40,00 |

Maksimalni godišnji iznos sredstava po medicinskoj sestri/medicinskom tehničaru za djelatnost zdravstvene njege iznosi 113.838,00 kuna.«

Članak 4.

U članku 65. u stavku 1. tekst: »2.1. i 2.2.« zamjenjuju se tekstom: »2.1., 2.2. i 2.3«.

Tablica 2.2. mijenja se i glasi:

»Tablica 2.2. Cijene dijagnostičko-terapijskih postupaka –DTP-specijalističko-konzilijarna zdravstvena zaštita

![](dodatni/410330.jpg)
![](dodatni/410331.jpg)
![](dodatni/410332.jpg)
![](dodatni/410333.jpg)
![](dodatni/410334.jpg)

\*Uključuje postupke, potrošni medicinski materijal i lijekove.

\*\* Uključuje i troškove smještaja i prehrane

\*\*\*Kontrastno sredstvo zaračunava se dodatno, u skladu s Listom lijekova Zavoda

(1) Hemodijaliza u bolničkim centrima.

(2) Hemodijaliza u izvanbolničkim centrima

(3) Uključuje i folitropin alfa (ATK šifra: G03GA05) i/ili menotropin (FSH+LH) (ATK šifra: G03GA02) za stimulaciju ovulacije do 6 pokušaja, a nakon svakog realiziranog poroda ostvaruje se pravo na dodatnih 6 pokušaja

(4) Kod PET/CT, CT i MR u općoj anesteziji, postupak anestezije, materijali i lijekovi s Liste lijekova Zavoda zaračunavaju se dodatno«

Iza Tablice 2.2. dodaje se nova Tablica 2.3. koja glasi:

»Tablica 2.3. Cijene dijagnostičko-terapijskih postupaka – DTP – ortodoncija

|  |  |  |  |  |  |
| --- | --- | --- | --- | --- | --- |
| Šifra | Naziv DTP-a | KRITERIJ – dijagnoza | KRITERIJ – šifra postupka | Opis | Cijena  (KN) |
| DMO01 | Dijagnostički postupci u ortodonciji\* |  | 11033, 11034, 31014, 31003, 13020, 13021, 13023, 31013 | Zaračunava se 1x pred početak ortodontskog liječenja. Uključuje specijalistički pregled, uzimanje otiska, izradu (zubni tehničar) i analizu studijskog modela, očitavanje ortopantomogram snimke, kefalometrijsku analizu i Rtg analizu šake. | 420,00 |
| DMO02 | Fiksna ortodontska terapija za jednu čeljust |  | 11033, 11034, 13020, 13021, 13023, 31014, 52482,52470, 52471, 52356, 91310, 52466, 52468, 52473, 45210, 45320, 52462 | Uključuje specijalistički pregled, uzimanje otiska, izradu (zubni tehničar) i analizu studijskog modela, nacrt ortodontskog lječenja/ortodontske naprave, analizu telerentgenskih snimaka, strojno čišćenje cakline sa jetkanjem cakline,postavljanje fiksne ortodontske naprave za jednu čeljust, te potreban materijal (lukovi, prsteni, klasične metalne bravice,sa ostalim potrebnim materijalom)\*\* kefalometrijsku analizu, Rtg analizu šake, kontrolni pregled tijekom ortodontske terapije s prilagođavanjem i aktiviranjem fiksne ortodontske naprave, skidanje bravica, prstena, lukova,čišćenje i poliranje zubi u jednoj čeljusti i fluoridacija zubi sa ostalim potrebnim materijalom\*\*\*, izradu i postavu retainera nakon ortodontske terapije, uzimanje završnog otiska i arhiviranje sa ostalim potrebnim materijalom\*\*\*\* uključujući troškove rada i materijala zubnog tehničara, kontrole tijeka ortodontske terapije s readaptacijom retainera- naprave za retenciju po čeljusti. | 7.200,00 |
| DMO03 | Mobilna ortodontska terapija – monomaksilarnom napravom (jedna čeljust) |  | 11033, 11034, 13020, 13021, 13023, 52460, 52462, 52485, 52487, 91310,  52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog liječenja/ortodontske naprave, izrada i postavu monomaksilarane mobilne ortodontske naprave, troškove rada i materijala zubnog tehničara, kontrole tijeka ortodontske terapije s readaptacijom mobilne monomaksilarne ortodontske naprave. | 3.115,00 |
| DMO04 | Mobilna ortodontska terapija – bimaksilarnom napravom (obje čeljusti) |  | 11033, 11034, 13020, 13021, 13023, 52461, 52463, 52486, 52488, 91310,  52466 | Uključuje specijalistički pregled, uzimanje otiska, izradu i analizu studijskog modela, nacrt ortodontskog lječenja/ortodontske naprave, izradu i postavu bimaksilarne mobilne ortodontske naprave, troškove rada i materijala zubnog tehničara, kontrolu tijeka ortodontske terapije s readaptacijom mobilne bimaksilarne ortodontske naprave. | 3.680,00 |
| DMO05 | Delairova maska | K07.1,  K07.2,  Q35 | 13020, 13021, 13023, 91310,  52466 | Uključuje uzimanje otiska i postavljanje Delairove maske u tijeku ortodontske terapije fiksnom ortodontskom napravom, troškove materijala dr. spec. ortodonta i  zubnog tehničara, kontrole tijeka ortodontske terapije Delairovom maskom s readaptacijom. | 2.340,00 |
| DMO06 | Ortodontska naprava za forsirano širenje nepca-RPE | K07.0,  K07.1,  K07.2,  Q35 | 13020, 13021, 13023, 91310,  52466 | Uključuje uzimanje otiska, analizu i nacrt liječenja, izradu i postavu ortodontske naprave za širenje nepca-RPE s kontrolnim pregledima uključujući potrošni materijal i  rad i materijal zubnog tehničara. | 1.290,00 |
| DMO07 | Headgear-potporanj po Delairu |  | 52472 | Uključuje troškove materijala i postavljanje Headgear-a u tijeku ortodontske terapije fiksnom ortodontskom napravom, kontrole tijeka ortodontske terapije Headgearom s readaptacijom. | 900,00 |
| DMO08 | Reparatura mobilne ortodontske naprave |  | 13020, 13021, 13023  52464, 52465 | Reparatura mobilne ortodontske naprave bez ili sa novim elementina. Uključuje uzimanje otiska, rad i troškove materijale zubnog tehničara. | 250,00 |

\* ispostavlja se račun u svrhu dijagnostičke obrade kod osigurane osobe kod koje se ne nastavlja liječenje ortodontskom napravom

\*\* ljepilo za bravice, intermaksilarne gumice, elastični lančić, opruge, vezilice,stoperi i separator

\*\*\* karbidna svrdla, polirne gumice, sredstva za fluoridaciju, pasta za poliranje

\*\*\*\* tvrdi gips, prozirne folije, akrilat, žica, tekući kompozit, sredstvo za jetkanje sa adhezivom, alginat.«

Članak 5.

U članku 67. u Tablici 3.2 iza rednog broja 1. dodaje se novi redni broj 1.1. sa sljedećim podacima:

»

|  |  |  |  |
| --- | --- | --- | --- |
| 1.1. | Produženo liječenje – pojačana skrb\* | 3200000 | 486,00 |

«

Ispod tablice 3.2. dodaje se oznaka »\*« sa sljedećim podacima:

»\*Kod zbrinjavanja osiguranih osoba sa sistemskim i ostalim teškim infekcijama, opsežnim dekubitalnim ranama, te u terminalnoj fazi maligne bolesti.«

Članak 6.

Na zdravstvenu njegu započetu do stupanja na snagu ove Odluke primjenjuju se odredbe Odluke o osnovama za sklapanje ugovora o provođenju zdravstvene zaštite iz obveznog zdravstveno osiguranja (»Narodne novine« 43/10. i 71/10.), a najdulje do 1. studenoga 2010. godine.

Na ortodontsku terapiju započetu do stupanja na snagu ove Odluke primjenjivat će se do završetka ortodontske terapije odredbe Odluke o osnovama za sklapanje ugovora o provođenju zdravstvene zaštite iz obveznog zdravstveno osiguranja (»Narodne novine« 43/10. i 71/10.).

Članak 7.

Ova Odluka objavit će se u »Narodnim novinama«, a stupa na snagu 1. kolovoza 2010. godine.

Klasa: 025-04/10-01/140

Urbroj: 338-01-01-10-1

Zagreb, 1. srpnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 88/2010-2480